Gerinda Bai bi: HAUTESAJEA: AMAIUR\nAralar da iristen azkena eta, beraz, Bildu osatzen duten alderdiekin lan gutxien egin duena. Gernikako Akordioa edo Aieteko Adierazpena babesten batera egon dira, baina beste gauza batzuetan aurkari izan dira orain gutxi arte, hauteskundeetaz gain. Aralarrek, beraz, modu esistentzialean hartu behar ditu izandako emaitzak.\nArgia zen Ezker Abertzaleak “Zutik Euskal Herria” dokumentua plazaratu zuenean Aralarrek zuen espazio politikoa gutxinaka txikiagotzen joango zela. Bilduk lortutako emaitzek tarte oso txikia ematen zioten Aralarri maniobratu ahal izateko: EAEn zinegotzi batzuk, bi alkatetza eta diputatu bakarra lortu zuten; Nafarroan NaBai2011 barruan lortutako emaitzak garrantzitsuak baziren ere, GeroaBai ez dute hustu, beraz bere benetako pisua zein den ikusteke dago.\nEz dut uste erraza izango zenik Amaiurren barruan egoteko hautua. Alde batetik kanpoan geratu diren batzuen (bai GeroBai babestu dutenak bai Aintzane Ezenarro bezala aurka egin dutenak) beldurra argia zen: Amaiurren sartuz gero Aralarrek papera gutxitua ikusiko du. Nolabait barne korronte bat izango zen, baina ez komunikabide askoren oniritzia jaso duen eta Gasteizen 4 parlamentario dituen indarra.\nBestetik Amaiurren sartzea proposatu zutenek (baita irabazi ere) argi ikusten zuten kanpoan 2 urte geratzen zirela gehienez, Patxi Lopezek gobernua utzi eta hurrengo hauteskundeetan emaitzak ez ziren berdinak izango eta berriro ere indar txiki gisa agertuko lirateke, geroz eta sostengu handiagoa duen Ezker Abertzaleak parte hartzen duen koliazioen aurrean.\nErabakia beraz, Aralarrek esaten zuen bezala, zirt edo zart egitea zen. Ezker Abertzalea, EA eta Alternatibarekin batera “bloke historikoa” sortzea edo oraindik planteamendu propioa helarazteko gai den indar txikia. Nire ustez, zorionez, lehenengoak irabazi du.\nAralarrek, baina, ez du erakarri uste zitekeen indarra. Amaiurrek ez ditu lortu Bilduk+Aralarrek izandako botoak. Ebidentea da Bildu bakarrik aurkeztuta botoak ere galduko zituela, baina Aralarren aportazioa kuantitatiboa ez da izan sekulakoa.\nBestetik Nafarroan, GeroaBairi buruzko artikuluan aipatu nuen bezala, ez du lortu bere jarraitzaile guztiek Amaiur bozkatzea. Bertako eztabaidan argi uzten zen bezala, urteetan “rollo txar” asko sortu dira HB eta Aralarren artean, eta hori nabaritzen da oraindik elkartzeko aukeratan. Ziurrenik bi aldetatik egongo dira gaizki-ikusiak, eta horiek garaitzea da, beraz, prioritateetako bat. Nahi bada, Aralar eta Batasunak “relato compartido” horietako bat egin beharko dute, euren buruaren inguruan.\nAralarrek bere bidea ondo markatzen badu, indar garrantzitsua izan daiteke Gasteizko Parlamentuan, orain gauzak ondo egin eta etorkizuneko Amaiur (edo Bildu) koalizioan ere indar hori ordezkatzea eskatu. Barne negoziazioetan inor ez bada itotzen, Ezenarroren beldurra ere albo batera gera daiteke. Aralarrek bere parte-hartzea, prioritateak eta diskurtsoa finduz gero sintonia handia lor daiteke kideen artean. Horretarako, noski, NaBai2011 bezalako proiektuaren etorkizuna zein den argitu behar du. Eta horretan ere erabaki zailak hartu beharko dituzte, noski.\nBadakit Bildu ez dela aurkeztu, baina garrantzitsua da Bilduko hiru kideek izan duten papera bereizita aztertu aurretik, elkarrekin dutena ere mahai-gainean jartzea.\n5 hilabete betetzen ziren hauteskunde egunean Bilduk aurrekoak irabazi zituenetik. Denbora horretan eraso ugari jaso ditu, batez ere Noticias Taldetik. PNVrekin zuen konfrontazioan, bere artikuluan aipatu nuen bezala, ezin zaio milimetro bateko tartea ere utzi.\nHala ere emaitzak borobilak izan dira. Ez du botorik galdu, Gipuzkoan gehitu du eta, garrantzitsuagoa dena, Donostian ere Odon garaitzea lortu dute. Honek egindako kudeaketaren lehen erreferendumtzat har daiteke, irakurketak irakurketa.\nHala ere ez da guztia txeke zuria. Hurrengo urtean ere demostratu beharko du zer egiteko gai den, eta bere bozkatzaileen talde handi batek “aldaketa” bidean dela antzeman behr du. Bestela horiek galduko ditu, zaila izango delako 3. aldiz “politika egiteko beste modu bat” saltzea.\nAlternatiba da Amaiurreko talderik txikiena eta, aldi berean, hazteko aukera gehien ematen dituena. Alde abertzalea nahiko betea duen arren, ezkerreko aldetik oraindik gauza asko egin eta boto asko gehitzeko aukera du Bildu edo Amaiurek. Eurentzako tamalez ordezkaririk gabe geratu dira Amaiurren 10 horien artean. Ziurrenik aurreikuspena izango zuten, baina horrek ere kontraesanak sor ditzake jende askoren artean.\nDiskurtso ona egiten badu, bere nortasuna indartzen badu eta Bilduren barruan zein Amaiurren baitan eragiteko gaitasuna baldin badu botoak igotzeaz gain erreferentzialtasuna irabaziko du eta, horrek, indar banaketaren baitan ere eragina izango du etorkizunean.\nAlternatiba da, nolabait, “suminduen” eta indarra hartu duten Equo bezalako alderdientzat Amaiurrek erabili behar duen zubia.\nEusko Alkartasunak izaera galdu duelako sentsazioa dut. Geroz eta aukera gutxiago bere diskurtsoa emateko, bere bozeramale diren askok Bilduren izenean edo Amaiurren izenean hitz egin dute azken aldi honetan. Hurrengo hilabete edo urteetan EAk bere burua berrasmatu beharko du, indar gehiago atera eta bere kideen izaera indartu beharko du. Hamaikabat!en esziosioarekin galdutako indar instituzionala berreskuratu beharko du, dituen kideekin proposamenak aurrera eramanez eta Bilduren indar guztia Ezker Abertzaleko jendearen gainean utzi gabe. Erronka handia dute, baita ekarpen handia ere.\nEzker Abertzalea (eta Sortu)\nEzker Abertzaleak egindako barne eztabaidan bere alde egon zitezkeen gehienak eraman dituela geroz eta argiago dago. Ez dakit betirako den, edo “konfidantzazko mailegu” bat den. Izan ere Amaiurren parte handiena osatzen duen Ezker Abertzaleari batzuek “ERC efektua” deitzen zaiona gertatu ahal zaio: momentu batean indar handia izan, baina jendearen konfidantza alferrik galdu eta ondoren beherakadan jartzea.\nMomentuz bere indarrak ondo eraman ditu egindako biraketa estrategikoan. Kanpainan zehar egon dira “irredentoen” ahots batzuk abstentzioa eskatu dutenak. Beti daude dudak pentsamolde honek, traidoreak leku guztietan ikusten duenak, izango duen indarraren inguruan. Baina denobrak badirudi arrazoia eman diola Ezker Abertzalearen estrategia berriari, eta hori azaltzkeo datu batzuk ere badaude: orokorrean Ezker Abertzaleak sostengu handia izan duen herrietan Amaiurrek ez du izan Bilduk edo bere garaian HBk zuena baino gutxiago, gehiago baizik. Beraz ez da boto gehiegi joan abstentziora bereziki “erradikalenak” bizi daitezkeen lekuetan. Bigarren datu esanguratsu bat da Espainiar Estatuan kartzelan dauden preso politikoen %91ak bozka eskubidea eraibili duela. %9 horren artean bozka eskubidea legez kendua dutenak daude. Hau da, presoen artean bozketa ia-ia osoa izan da. Abstentziora joaten ez bada, kolektibo honek Amaiur bozkatu duela aurresan daiteke. Arazo hori gaindituta, hurrengo hilabeteetan bere jende fidela baino, konfidantza eman diotenak ez galtzeko ahalegin berezia egin beharko du.\nBestetik ildo instituzionalean ez galtzeko bideak ere ireki beharko ditu. Orain gobernuan dago leku askotan, baina horrek ez du kendu behar orain arte egindako bidea. Bestela indarra galduko du ere bere fidelen artean. Hau nik baino askoz hobe azaldu zuen Katu Arkonadak Garan idatzitako artikuluan. Bertan esandako gehienarekin ados nagoenez, ez dut gehiago sakonduko ideia horretan.\nEzker Abertzaleak “saltzeko” duen gai nagusia “Prozesu Demokratikoa” deitu dutena da. Guztien artean egin behar dela aldarrikatu arren, bere gainean hartzen du zamarik handiena. Nazioartkeo sinisgarritasuna irabazi du, baita Euskal Herriko gehiengoarena ere, baina oraindik “etsaiak arerio” bilakatu beharko ditu eta PPren gobernu berria Prozesu horretan sartu beharko du. Horretarako herri sektoreak aktibatu eta indarrak biltzen jarraitu beharko du. Azken urte honetan metatutako guztiak garrantzia du, baina sektore berriak erakartzea nahitaezkoa da. Termometro ona izango da presoen eskubideen alde Urtarrilaren 7an egingo den manifestaldia, denbora berri honetan mobilizazioak ere lekua duela erakusteko. Gainera Rajoyren gobernuak aurkituko duen lehen gatazka larria izango da.\nProzesua usteltzea zailagoa da, orain, Arnaldo Otegik dioen bezala denbora bere alde dagoelako. Baina horrek ez du esan nahi PPk presa eduki behar duenik. Egia da geroz eta beranduago heldu, orduan eta indar ghieago bilduko dituela Ezker Abertzaleak bere proiektuetan, baita Bildu eta Amaiurren inguruan ere. Baina horretarako denbora zure alde jartzeaz gain, indarra egin eta nerbioak ez galtzeko bideak jarri beharko dira. Gerra psikologikoa da orain datorrena, inoiz etorriko ez diren mugimenduen esperoarena. Baliteke ere alde batetik lasaitzen den bitartean (demagun Sorturen legalizazioa) beste batzuetatik kontrakoa egingo dela (preso batzuen egoera konplikatzea, exenpluzko epaiketak egin…). Guzti hori bere alde jartzea Ezker Abertzalearen lana da, Gernikako Akordioan dituen bidailagunekin batera, noski.\nOrokorrean, beraz, bakoitzak dituen barne tentsioak gainditu beharko ditu, eta kide bakoitzak besteekin izan ditzakeenak, hazten jarraitzeko. Izan ere ez dut uste Amaiurrek jada zapaia jo duenik. Oraindik ere hazteko aukera dago, eta EAEko lehen indarra izateko. Horretarako aktore guztiek ondo egin beharko dituzte gauzak kanpora begira, noski, eta Gipuzkoa izango da horren erakusgarri nagusia, baita Ezker Abertzaleak sinisgarritasunaren batailan egiten dituen hurrengo ekimenak ere. Bidea, hala ere, besteek baino malkar gutxiago du, egoera politiko berrian besteak baino kokapen hobearekin hasi delako… azken finean sektore honek sortu du egoera berria.\nGalder González (zuzeu.com)\nPublicado por Gerindabai en 8:00


ikastaroa | Ordiziako Hitza\nMezuak etiketatuta ‘ ikastaroa ’\nEnpresa baten kudeaketa nola egiten den irakatsiko du Goiekik\n2012/06/15\tNork Ordiziako Hitza Goiekik, Goierri beheko garapen agentziak, enpresa baten kudeaketa nola egiten den erakusteko ikastaro bat antolatu du. Nola sortu eta kudeatu nire enpresa? Zergatik ez kooperatiba bat? izena eman dio ikastaroari, eta enpresaren bat martxan jartzeko asmoa duen edozein herritarri zuzenduta dago. Ikastaroa hilaren 25ean hasiko da, eta uztailaren 6an bukatu. Goiekik Ordiziako Mallutz industrialdean dituen bulegoetan izango dira eskolak, astelehenetik ostiralera, 09:00etatik 14:00etara. Ideia eta [...]Irakurri gehiago Etiketak:enpresa, goieki, goierri, ikastaroa, kudeaketa Bidalita Ekonomia, Gizartea | Ez dago iruzkinik »\nSendabelarren eta xaboi naturalen tailerra antolatu dute Ordizian\n2012/05/22\tNork Ordiziako Hitza Ordiziako Goierriko Baratza dendak eta Irriki kultur elkarteak sendabelarrak ezagutzeko eta xaboi naturalak egiteko ikastaroa antolatu dute ekainaren 1, 2 eta 3rako. Goierriko Baratza dendan edo 943 08 74 98 zenbakira deituta eman behar da izena. Matrikulak 45 euro balio du eta plaza kopuru mugatua dago. Maialen Sarasola ordiziarrak emango du ikastaroa. Parte hartzaileek xaboiak [...]Irakurri gehiago Etiketak:baratza, goierriko, ikastaroa, irriki, maialen, sarasola, sendabelar Bidalita Aisia, Gizartea, Kultura | Ez dago iruzkinik »\nMexikoko eta Marokoko taloak egiteko ikastaroa\n2012/04/30\tNork Ordiziako Hitza Mexikoko eta Marokoko taloak egiteko ikastaroa izango da maiatzaren 8an, 09:30etik 11:30era, Ordiziako Gaztelekuan. Goiztirik AEK-k antolatutako ikastaroa da, Gastronomia Astearen barruan.Irakurri gehiago Etiketak:aek, ikastaroa, maroko, mexiko, ordizia, talo Bidalita Ekitaldiak, Ikastaroak | Ez dago iruzkinik »\n2012/04/13\tNork Ordiziako Hitza Datorren maiatzaren 9an, asteazkena, erretzeari uzteko ikastaro bat hasiko da Beasaingo udaletxeko batzar aretoan, 19:00etan. Ordiziako eta Beasaingo udaletako ongizate sailek antolatu dute, eta bi herri horietako herritarrek ez ezik, Arama, Altzaga eta Itsasondokoek ere parte har dezakete. Izena emateko epea datorren astelehenean, hilak 16, zabalduko dute, eta maiatzaren 7ra arte egongo da horretarako aukera. [...]Irakurri gehiago Etiketak:beasain, erretzeari, ikastaroa, ordizia, uzteko Bidalita Gizartea | Ez dago iruzkinik »\nEnpresa kudeaketa ikastaroan izena eman daiteke oraindik\n2012/04/03\tNork Ordiziako Hitza Goieki garapen agentziak urtero antolatzen duen Enpresa kudeaketa ikastarorako izen-ematea azken txanpan sartu da. Ikastaroa apirilaren 16an hasiko da, eta maiatzaren 4an bukatu. Astelehenetik ostiralera izango da, 09:00etatik 13:00era. Enpresa bat kudeatzeko jakin beharreko alorren berri emango dute. 943 16 18 31 zenbakira deituta eman behar da izena.Irakurri gehiago Etiketak:enpresa, goieki, ikastaroa, kudeaketa Bidalita Ekonomia, Gizartea | Ez dago iruzkinik »\nGoiztiri AEK-k bitxigintza ikastaroa antolatu du\n2012/03/21\tNork Ordiziako Hitza Goierriko Goiztiri AEK euskaltegiak bitxigintza ikastaroa antolatu du. Izena emateko epea, berriz, etzi zabalduko du, eta hilaren 30era arte egongo da horretarako aukera, AEK-k Beasainen (943 88 93 40 eta beasain@aek.org) eta Ordizian (943 88 91 74 eta ordizia@aek.org ) dituen egoitzetara deituta edo mezu elektroniko bat bidalita. Matrikula sei euro da. Ikastaroa Larraitz Sukiak emango du, eta AEKren Ordiziako euskaltegian izango da. Lau [...]Irakurri gehiago Etiketak:aek, bitxigintza, ikastaroa, ordizia Bidalita Aisia, Gizartea | Ez dago iruzkinik »\nPartaidetzari buruzko ikastaroan izena eman daiteke\n2012/03/06\tNork Ordiziako Hitza Ordiziako Udalak partaidetza prozesu abiatu ditu azken hilabeetan. Prozesu horiek gidatzeko, ordea, dinamizatzaileen beharra sumatu du udalak, eta hori dela eta, hilaren 30 eta 31rako asteburu osoko ikastaroa antolatu du. Hilaren 16a arte eman daiteke izena, 943 88 58 50 (goizez) eta 943 80 56 30 (arratsaldez) zenbakietara deituta, edota partaidetza@ordizia.org helbidera idatzita. Oiangura begira martxan [...]Irakurri gehiago Etiketak:ikastaroa, ordizia, partaidetza, udala Bidalita Ekonomia, Gizartea | Ez dago iruzkinik »\nGoiekiren Enpresa Kudeaketa ikastaroan izena eman daiteke\n2012/03/05\tNork Ordiziako Hitza Goierri beheko Goieki garapen agentziak urtero antolatzen duen Enpresa Kudeaketa ikastaroan izena eman daiteke dagoeneko. Negozio ideia bat duten pertsona guztiei zuzenduta dago. Ikastaroak bi aste eta erdi iraungo du, eta Goiekiren bulegoetan izango dira eskolak, 09:30etik 13:30era. Izena emateko edo informazio gehiagorako 943 16 18 31 zenbakira deitu behar da.Irakurri gehiago Etiketak:enpresa, goieki, ikastaroa, kudeaketa Bidalita Ekonomia, Gizartea | Ez dago iruzkinik »\nSorosle eta sorospen ikastaroa antolatu du DYAk martxorako\n2012/02/23\tNork Ordiziako Hitza Gipuzkoako DYAk Sorosle eta lehen sorospen ikastaroa antolatu du Ordizian martxorako. Ikastaroan parte hartzeko ez da aurrez gaiaren inguruko ezagutzarik eduki behar, eta egunerokoan sor daitezkeen arrisku egoerei nola aurre egin erakutsiko dute DYAko kideek: bihotzaren eta biriken suspertzeak, zauriak, hausturak, erredurak… «Oinarrizko ikastaro bat da, eta ezagupen arruntak irakatsiko ditugu, egunerokoan osoko baliagarriak izan [...]Irakurri gehiago Etiketak:DYA, ikastaroa, ordizia, sorosle, sorospen Bidalita Gizartea | Ez dago iruzkinik »\nErretiro garaia gertu daukaten langileentzako ikastaroa antolatu dute\n2012/02/08\tNork Ordiziako Hitza Esperientziaren Eskolako ikasle ohiak biltzen dituen Gueske elkarteak Erretiroa prestatzeko jardunaldiak izeneko ikastaroa antolatu du otsail-martxorako Goieki garapen agentziarekin eta Helduak adi! elkartearekin lankidetzan.Ikastaroa lau ostegunetan egingo da (otsailak 16 eta 23, eta martxoak 1 eta 8), dohakoa da, baina parte hartzeko izena eman beharra dago Goiekira deituta (943 16 09 70) edo posta elektronikoz (idoia.goieki@goierri.org ). Goiekiren formazio gelan izango dira saioak, arratsaldeetan, 17:00etatik 20:00etara. Lau egun, lau gai Adineko pertsonentzat enpresarekin zuen kontratua etetea suposatzen duena aintzat hartuta erabaki du Gueskek ikastaroa antolatzea, «bizitzaren aldaketa handi horretan orientatzeko baliagarria» izango delakoan. «Aldaketa horrek aldi biologiko eta emozional batetik beste aldi batera pasatzea dakar». Ikastaroak lau [...]Irakurri gehiago Etiketak:erretiroa, gueske, ikastaroa, jubilazioa Bidalita Ekonomia, Gizartea, Paperekoa | Ez dago iruzkinik »\nBerriketan.info Viewing item 1 to 5 (of 5 items) berria wrote a new post, Nelson Mandela hil da, on the site Berria albisteak 13 minutes ago\n95 urte zituela hil da Hegoafrikako presidente ohi eta bakearen Nobel sariduna. Apartheid sistema politiko arrazista gainditzeko giltzarria izan zen, eta hamarkadak egin zituen kartzelan. Espetxean zela gaixotu Juan Luis Zabala posted an update 29 minutes ago\nEider Mugartegi wrote a new post, Jarritako erronkak bete ditu Lekeitioko Euskal Zine Bilerak, on the site Lea-Artibai eta Mutrikuko Hitza 3 hours, 28 minutes ago\n36. Euskal Zine Bilera marka guztiak hautsita agurtu da. Lekeitioko Udalak zuzentzen duen antolaketa taldea pozik dago, aurten jarritako erronkak «soberan» bete dituelako. «Edizio berritzaile bat aurkeztu Enekoitz Esnaola posted an update 4 hours, 33 minutes ago\nEider Mugartegi wrote a new post, Lekeitioko Usotegi parkea atontzen jarraituko dute zapatuan, on the site Lea-Artibai eta Mutrikuko Hitza 4 hours, 36 minutes ago\nLekitto Bedarra taldeak Usotegin beharrean jarraitzeko deialdia egin du zapaturako. Egitekoak hauek izango dira: Tomateak kendu eta ongarri berdeak erein, uzta batu, hesia barnizatu eta eginda dagoena ortuan Gaiak\tBereziak\t© Goierriko Hedabideak S.L.


Pestizida toxikoen kontrola handitu egiten da | Consumer\nPestizida toxikoen kontrola handitu egiten da\nGero eta produktu kaltegarri gehiago debekatzen dira ingurumenerako eta osasunerako, nahiz eta neurri horiek garapen bidean dauden herrialdeetan duten eraginkortasuna kritikatzen den.\nIrudia: James (Jim) Gordon\nPestizida toxikoen eta bestelako substantzia kaltegarrien aurkako hesia estutu egin da pixka bat gehiago. Stockholmeko Nazio Batuen Konbentzioa sinatu duten 160 herrialdeek beste bederatzi elementu gehitu dituzte kutsatzaile organiko iraunkor (COP) arriskutsuenen zerrendan, orain arte “dozena zikina” deitu izan zaienak. Bestalde, Europako zuzentarau batek pestizidak ekoizteko orain arte baimendutako 800 substantzia aktiboak erdira murriztera behartuko ditu estatu kideak. Hala ere, ekologistek gogoan dute produktu horiek ordezkatzeko laguntzarik gabe debekuak ez direla nahikoak izango, batez ere garapen-bidean dauden herrialdeetan.\nNazio Batuen Ingurumen Programak (NBIP) debekatutako POIen zerrenda zabaldu du, ingurumenean eta giza osasunean dituen ondorio kaltegarriak direla eta. Pestizidetan ohikoak diren bederatzi substantzia dira, baina baita beste produktu batzuetan ere, koltxoi eta ehunetatik askotariko gailu elektronikoetara.\nCOPak hainbat industria-aplikaziotan erabiltzen diren substantzia kimikoak dira, baina bereziki toxikoak. Hori dela eta, NBEk, Stockholmeko Hitzarmenaren bidez, substantzia horiek ezabatzea sustatzen du 2004az geroztik, eta kontuan hartzen du, gainera, horietako gehienak ordezkagarriak direla.\nSubstantzia horiek arriskutsuak eta kaltegarriak izateaz gain, zabaldu eta metatu egiten dira planeta osoan, eta gizakiengana ere iristen dira.Donald Cooper Konbentzioko Idazkaritzako arduradunak gogorarazi duenez, substantzia horiek arriskutsuak eta kaltegarriak izateaz gain, planeta osora zabaldu eta atmosferan, uretan eta lurzoruan metatzen dira, eta gizakiengana ere iristen dira.\nZehazki, bederatzi elementuek izen eta ezaugarri hauek dituzte:\nKlordekona: intsektizida hori, “Kepone” ere esaten zaiona, hainbat landare fumigatzeko erabili da, hala nola tabakoa, zuhaixka apaingarriak, bananak eta zitrikoak, eta inurrientzako eta labezomorroentzako tranpetan. Kimikoki Mirexen berdin-berdina da, Konbentzioko lehen “dozena zikineko” kidea. Nerbio-sisteman, azalean, gibelean eta ugaltze-sistema maskulinoan kalteak detektatu dira klordekona erabili duten pertsonengan. Adituek gogoratzen dutenez, oraindik erabiltzen ari dira garapen-bidean dauden herrialdeetan.\nLindanoa: pedikulosiaren eta sarnaren tratamenduan ere erabiltzen den nekazaritzako intsektizida. Hala ere, 50 herrialdetan debekatu egin dute, nerbio-sisteman eta prozesuan sortutako hondakin kimiko iraunkorrengatik. Sortzen den lindano tona bakoitzeko sei edo hamar tona hondakin sortzen direla kalkulatzen da.\nAlfa-hexakloroziklohexanoa: lindanoa ekoiztean sortutako hondakin kimiko iraunkorretako bat da, eta minbizia eta gibeleko edo giltzurrunetako arazoak eragin ditzake.\nBeta-hexakloroziklohexanoa: lindanoaren beste hondakin kimiko bat da eta minbizia eta ugalketa-arazoak eragin ditzake.\nPentaklorobentzenoa: intsektizidak egiteko erabiltzen da, zorrien kontrako tratamendu gisa eta sugar-atzeratzaile gisa, eta nerbio- eta ugalketa-sistema, gibela eta giltzurrunak kalte ditzake. Paper-fabrika batzuetako hondakinetan, petrolio-findegietan, hondakin-urak tratatzeko instalazioetan eta erraustegietan aurki daiteke.\nPentabromodifenilozko eterra: “penta” deitzen zaio oro har, eta tapizerietan eta altzarietan sugar-atzeratzaile gisa erabili da. Alemanian, Norvegian eta Suedian debekatu zuten 1980 eta 1990 bitartean, eta, ondoren, 2003an, Europako Batasunean. Hala ere, oraindik beste leku batzuetan egiten da, batez ere Txinan. Zientzialariek gogoan dute produktu kimiko horrek hainbat osasun-arazo sor ditzakeela, gibeleko gaixotasunak eta ugalketa- eta garapen-arazoak barne. Metatzeko duen gaitasunari esker, adibidez, gizakiaren amaren esnean agertu da.\nOktabromodifenilo-eterra: “jantzia” bezala, eter horri zenbait osasun-arazorekin lotu zaio, eta, beraz, herrialde garatuetan haren erabilera pixkanaka ezabatu da.\nSPFO: zenbait industria-prozesutan erabiltzen den konposatu kimikoa, hala nola orbanekiko erresistenteak diren produktuetan. Erresistentzia eta biometatze-ahalmena direla eta, kontzentrazio nahiko handietan kokatu ahal izan da, baita Artikoko izaki bizidunetan ere.\nHexabromobifeniloa: sugar-atzeratzailea, zenbait osasun-arazori lotua, hala nola pisua galtzea eta larruazaleko hainbat arazo, nerbio-sistema eta sistema immunologikoa, gibela, giltzurrunak eta tiroide guruina. Dagoeneko herrialde garatuetan erabiltzen ez den arren, oraindik erabiltzen ari dira garapen-bidean dauden nazioetan.\nDebeku hori ez da berehalakoa izanen bederatzi konposatu kimikoentzat. Kasu batzuetan, bi urtetik hiru urtera bitarteko epea emango zaie erabiltzen dituzten enpresei alternatibak bilatzeko; SPFO, berriz, ez da debekatuko, erabilera mugatua izango baitu. Gogoan izan behar da produktu horiek ehunka milioi euro mugitzen dituztela eta hainbat herrialdetarako baliabide-iturri garrantzitsua direla.\nHerrialde aurreratuenetan duela urte asko debekatu ziren substantzia arriskutsuenak; garatze-bidean dauden beste batzuetan, berriz, erabiltzen jarraitzen dute.Era berean, debeku horiek aurrerapauso bat badira ere, ez dira nahikoak produktu horiek ordezteko inbertsiorik eta laguntzarik ez badute, batez ere garapen-bidean dauden herrialdeetan. Alde horretatik, neurri horiek agerian uzten dituzte, berriro ere, herrialde aberatsen eta pobreen arteko desberdintasunak: herrialde aurreratuenetan, berriz, duela urte batzuk debekatu ziren substantzia arriskutsuenak, eta garapen-bidean dauden beste herrialde batzuetan, berriz, erabiltzen jarraitzen dute. Gainera, gogorarazi da sektoreko enpresa multinazionalek, beren jatorrizko herrialdeetan fabrikatzen jarraitu ezin dutenez, arriskua dutela gutxiago garatutako herrialdeetara eramateko, hain burdinazkoak ez diren legeriekin eta kontrolekin.\nAdibidez, DDT (dikloro-difenil-trikloroetanoa) erabat debekatuko da mundu osoan 2020an. Ondorio negatiboak izan arren, substantzia hori hirugarren munduko herrialdeetan erabiltzen da malariari aurre egiteko. Hala ere, NBEk gogorarazi du beste substantzia batzuk ere erabil daitezkeela helburu berarekin eta DDTaren ondorio negatiborik gabe.\nEuropak nekazaritzako pestizidak mugatzen ditu\nEuropako Parlamentua ere jabetzen da pestiziden kopurua murrizteak duen garrantziaz. Alde horretatik, europarlamentariek orain arte baimendutako 800 substantzia aktiboak erdira murrizten dituen zuzentaraua onartu dute. Arau berriarekin, merkatuan dauden produktuak ugaritu arren, ingurumenerako eta osasunerako toxikoenak diren substantziak debekatzen dira. Era berean, baimendutako pestizidei muga batzuk ezartzen zaizkie: adibidez, ezin izango dira erabili aisialdirako eta lorategi publikoetarako.\nEstatu kideek 2010. urtearen erdialdera arte izango dute araudia beren legerietara egokitzeko, eta 2011. urte arte aplikatzeko. Hala ere, salbuespen batzuk ezarri dira: Carbendazim eta Dinocap oso erabilitako bi fungizidak 2009an debekatu egingo dira, eta beste produktu batzuk 2018ra arte erabili ahal izango dira.\ngarapen osasuna países-eu pesticidas-eu prohíben-eu


“BILBAO 2016 ENPLEGU PLANAK” 516 lanpostu sortuko ditu hirian\nEkimen honen sustatzaileak Bilboko Udala eta Eusko Jaurlaritza dira, eta helburu nagusiak jarduera ekonomikoa bultzatzea eta lan aukera berriak sortzea da, bereziki kolektibo zaurgarrienetan daudenentzat.\n“Bilbao 2016 Enplegu Planak” hiru erronka nagusi hauei erantzuna emateko helburua du: jarduera ekonomikoa sortzea, enplegurako aukera berriak sortzeko prozesua bultzatzea eta kohesio- eta ongizate-politikak sustatzea. Gaur bertan aurkeztu dute ekimen hau Bizkaiko hiriburuko alkatea den Juan Mari Aburtok eta Eusko Jaurlaritzako Enplegu eta Gizarte Politiketako sailburua den Ángel Toñak. Ekimena hiriko udalak eta Eusko Jaurlaritzak partekatzen duten estrategiaren barruan kokatzen da, eta bere helburu nagusia lan-merkatua suspertuko duten eta kontratazioari mesede egingo dioten programa eta esku-hartzeak martxan jartzea da, egoera zaurgarrienean dauden kolektiboei arreta berezia jarriz.\nBestalde, Angel Toña sailburuak tokiko enplegu planen garrantzia nabarmendu du. Aurten Euskal Autonomia Erkidego osoan guztira 21 milioi euro bideratu dira horretara. “Guk ulertzen dugunaren arabera –adierazi du– aukera produktibo berriak antzemateko lekurik aproposena tokiko eremua da. Azken finean, enplegu-politikaren tokiko dimentsioa indartu nahi dugu”.\nGenero berdintasuna eta auzoen garapena\nEdizio honetan, Bilboko Udalak indartu egin du aukera berdintasunarekin eta genero perspektiba txertatzearekin duen konpromisoa, joan zen otsailean osoko bilkurak hartutako erabakia betez. Erabaki horren bitartez, emakumeek lanpostu bat eskuratzeko prozesua hobetzeko neurri-sorta jakin bat onetsi zen, eta udalaren enplegu planetako kontratazio-kuota ehuneko 40tik ehuneko 50era igo zen. Lehenengo aldiz, emakume kopurua gutxienez % 50ekoa izango da –hau da, 258–, eta guztira 516 izango dira kontratatutakoak. Programa honen lehenengo deialdiaz geroztik mantendu den beste nortasun-ikur bat auzoen garapen orekatua sustatzea da, auzoetan merkataritza-, gizarte- eta kultura-jarduera ekonomikoa sustatuz.\n5.707.660 euroko aurrekontua\n“Bilbao 2016 Enplegu Planak” 5.707.660 euroko aurrekontua du; Eusko Jaurlaritzak 4.269.660 euroko ekarpena egin du Lanbideren bitartez, eta Bilboko Udalak, berriz, 1.438.000 eurokoa.\nEgitasmo honi esker guztira sortuko diren 516 lanpostuetatik, Bilbao Ekintzak zuzenean 191 kontratazio kudeatuko ditu. Beste 300 kontratu enpresa pribatuek gauzatuko dituzte, eta beste 25 erakunde sozialek, laneratzeko erakundeek eta zentro bereziek. Aurreko urtean 457 lanpostu eskaini ziren, eta horietariko 193 Bilbao Ekintzak kudeatu zituen, enpresa pribatuek 222 kontratu gauzatu zituzten, eta gainontzeko 42 lanpostuak irabazi-asmorik gabeko erakundeek kudeatu zituzten.\nAurreko ekitaldiarekin alderatuta zenbateko osoa ehuneko 13 hazi da, hau da, 59 pertsona gehiago.\nEgoera zaurgarrienetan dauden pertsonei zuzendutako plana\n“Bilbao 2016 Enplegu Planaren” ezaugarri bereizgarri bat izaera soziala da, egoera zaurgarrienetan dauden kolektibo eta pertsonen eskarietan oinarrituta dagoena. Egingo diren 516 kontratazioetatik ehuneko 50 emakumeenak izateaz gain, proiektu honek lehentasuna ematen die 55 urte baino gehiago dituzten pertsona nagusiei, guztiaren ehuneko 15i alegia (77 pertsona).\nIrabazi-asmorik gabeko erakundeek eta udalak Bilbao Ekintzaren bitartez sortutako lanpostuei dagokienez (216), Diru-sarrerak Bermatzeko Errenta jasotzen duten pertsonentzat izango dira aipatutako lanpostuen % 30 gutxienez; gainerako ehuneko 70a, berriz, lan-merkatuan sartzeko zailtasun gehien dituzten taldeentzako izango da, besteak beste lehenengo lanpostuaren bila dabiltzan 35 urtetik beherakoak, langabeak eta langabezian denbora luze daramaten pertsonak.\nBILBOKO UDALAREN KONTRATUAK. HIRIAREKIN KONPROMISOA\nEraikin publikoak birgaitzea…\n“Bilbao 2016 Enplegu Planaren” ezinbesteko zutabe bi dira izaera soziala duten esku-hartzeak identifikatzea eta hiria birgaitzea, auzoetan eta pertsonen bizi-kalitatean eragin positiboak sortuz. Horrekin lortu nahi dena da, aurreko edizioetan egin den bezala, hirian aztarna uztea.\nHala, Bilbao Ekintza udal erakundeak kontratatuko dituen 191 pertsonetatik 120 pertsonek udaleko higiezin eta eraikinak birgaitzeko lanetan hartuko dute parte, baita hiriko eta udaleko altzari eta ekipamenduak eguneratu, hobetu eta lehengoratzeko lanetan ere.\nHorrez gain, kolektibo honetako kideek beste hainbat jarduera gauzatuko dituzte, hala nola Hiri Antolamendurako Plan Orokorra idazteko hasierako prozesuan laguntzea, Iralako auzoan birgaitze iraunkorra gauzatzeko kudeaketa dokumentala edo berregokitu behar diren eraikinetako jabeen erkidegoetan bitartekaritza-lanak egingo dituzte.\nOstalaritza eta merkataritza ezinbesteko sektoreak dira hiriko ekonomian, eta beraz, horiek ere espazio propioa dute “Bilbao 2016 Enplegu Planean”. Ekimen honi esker 8 pertsona kontratatuko dira, eta pertsona horiek ostalaritzari zuzendutako beheko solairuetako lokalen azterketa bat egiteaz gain, alor honetako jarduera-baimenen kudeaketa dokumentalaren eguneratzeari buruzko txosten bat ere gauzatuko dute. Horrez gain, establezimenduetako gehieneko edukierari buruzko berrikuspen bat ere egingo dute, eta jarduketak gauzatuko dituzte merkataritza-jarduera dinamizatzeko.\nBaso-lantaldeak eta hiriko zizeroiak\nBilbao Ekintzak kontratatuko dituen 191 pertsonen artetik 21 pertsonako talde batek basoko lanak egingo ditu, hau da, landaketak egin eta hiri altzariak egokitu dituzte aisialdi eremuetan eta jolasteko esparruen bazterretan sasiak kenduko dituzte besteak beste. 12 pertsonako talde batek ezagutza guztiak partekatuko ditu turismoaren, ekimenak antolatzearen, nazioarteko foroak kudeatzearen eta beste hiri batzuekin dauden akordioen alorretan. 6 informatzaile edo hiriko zizeroi kontratatuko dira; horietako lauk Bilbao Turismoko sare sozialak digitalizatu eta kudeatuko dituzte, eta beste biek ekimenak eta nazioartekotzea kudeatuko dituzte.\nElkarbizitza, berdintasun eta genero ikuspegia\n11 profesionalek proposamen hauen inguruan arituko dira lanean: emakumeen aurkako indarkeria prebenitu eta sentsibilizatzea; kooperazioari eta immigrazioari zuzendutako baliabideen jarraipena; udaleko etxebizitzetan bizi diren pertsona nagusien egoeraren azterketa; auzoko agenteak, edo “Artxanda, tarte bat oroitzapenerako” proiektua.\nHorrez gain, beste bi lagun egongo dira lanean sei hilabetetan zehar Udal Bandaren artxibo fisiko eta digitala garatzen eta Bilbao Musikari loturako proiektuak bultzatzen.\n“Bilbao 2016 Enplegu Planaren” bidez sinatuko diren lan-kontratu guztiek gutxienez 3 hilabeteko eta gehienez 6 hilabeteko iraupena izango dute lanaldi osoan edo erdian eta 2017ko maiatzaren 31ra bitartean gauzatu beharko dira.\nUdalak Bilbao Ekintzaren bitartez sustatuko dituen enplegu guztiak lanaldi osokoak izango dira.\nEsparru publikotik (Bilbao Ekintza) sustatutako kontratazioak, eta laneratzeko enpresen, enplegurako zentro berezien eta laneratze- eta gizarteratze-arloetan jarduten duten irabazi-asmorik gabeko gizarte erakundeen bidez egindakoak:\nGehienez ere 12.500 euro lanaldi osoan edo erdian egiten den lan-kontratu bakoitzeko (12 pertsona kontratatzen dituen erakunde bat dago, lanaldiaren % 75ekin), sei hilabetez.\n“Bilbao 2016 Enplegu Plana” lankidetza publiko eta pribatuko prozesuaren emaitza da eta, hasiera-hasieratik, hirian presente dauden erakunde, elkarte eta agente sozial eta ekonomikoen babes eta onespena izan du.\nProiektu hau errealitate bihurtu da abiarazteko fasean hainbat eragile inplikatu direlako, irabazi-asmorik gabeko erakundeak, laneratzeko enpresak edota enplegu zentro bereziak, esaterako Gaztaroa Sartu, Sokaire, Agiantza elkartea, Zubietxe, Claret Sozial Fondoa fundazioa, Izangai elkartea, Aurrerantz eta Zaintzalan elkartea; guztira 25 pertsona kontratatuko dituzte.\nHorrez gain, “Bilbao 2016 Enplegu Planak” aurreikusten duenez, hainbat enpresa pribatuk 300 pertsona kontratatuko dituzte. Enpresa pribatuak inplikatzeak balio erantsi nabarmena dauka; izan ere, ekimen honen azken edizioan parte hartu zuten enpresa pribatuen % 92 proiektu honen babespean kontratatutako pertsonen lanpostuei eustearen alde agertu zen Bilboko udal erakundeak egindako gogobetetasun-inkesta batean.\nZalantza izpirik gabe, datu ona da, 2014an izandakoa baino hobea (ehuneko 87), eta datu horrek programa honen berezko zutabeetako bat bermatu eta aurrera jarraitzeko bokazioa berresten du.\n“Bilbao 2016 Enplegu Planean” parte hartzeko ez da eskabiderik egin behar. Lau baldintza hartuko dira kontuan: Bilboko bizilaguna izatea, langabezian egotea, Lanbiden lanpostu-eskatzaile gisa izena emanda egotea eta 2016ko ekainaren 15eko Ebazpenean ezarritako kolektiboren bateko kide izatea. Euskal Enplegu Zerbitzuak hasierako lehen hautaketa bat egingo du, eskainitako lanpostuetan oinarrituta, ezarritako irizpideak betetzen dituzten eta eskatutako profilera egokitzen diren horien artean. Bilbao Ekintza udal enpresak, ekimen honetan parte hartzen duten erakundeekin lankidetzan, azken hautaketa gauzatuko du, aurrez aurreko elkarrizketa baten bidez, prozesu ireki eta gardena bermatuz.


2003.urtean, Nazio Batuen Batzar Nagusiak (NBE) alkarrizketarako eta garapenerako Kultura-Aniztasunaren Eguna urtero ospatzea proposatu eban. Honen helburua kultura ezbardinen artean, aniztasuna, alkarrizketa, inklusioa eta alkarlana sustatzea zan.\nHainbat adierazpen dago kultura-aniztasuna nabarmendu eta aldarrikatzeko, besteak beste, erlijio sinesmena, musika, hizkuntza, artea, lana zein edozein jarduera. Izan be, gizakiok, komunitate, gizarte zein herrialde garan aldetik, geure kultura erakutsi eta adieraziko dogu.\nBarrikuntza, sormen eta onarpena dauan aniztasun honek, beste arlo askotan haztea be ahalbidetuko deusku. Aniztasun ezak, ostera, itzelezko gatazkak eragingo deuskuz, gizakion ongizatea eta duintasuna kolokan jarriz.\nHorregaitik ba,Begoñazpi Ikastolak Kultura-Aniztasunaren Eguna ospatzeari berebiziko garrantzia emongo deutso. Mundu globalizatu honetan, bizi dogun aniztasuna gero eta nabariagoa da eta. Aniztasunak mundua eta kultura bera be hobetu egingo dau, zenbait ikuspuntu eskainiko deusku eta zelan ez, mundua guk ikusten doguna baino askoz handiagoa eta zabalagoa dala erakutsiko deusku. Egungo munduan, bizikidetza funtsezkoa danez, aniztasunak gizartea aldatu eta hobetu egingo dau. Beraz, argi dago egun hau zergaitik dan hain garrantzitsua eta Ikastolak zergaitik sustatu nahi dauan.\nCelebrar el día de la diversidad cultural es de gran importancia para la ikastola, de hecho la diversidad cultural es cada vez más notable en la sociedad globalizada en la que vivimos en la actualidad. La diversidad va mejorando el mundo y la cultura en la que vivimos, ofrece puntos de vista diferentes y nos ayuda a ver como el mundo es más grande que el que nosotros observamos en nuestro día a día. La convivencia es fundamental en el mundo actual y la diversidad transforma a la sociedad y la mejora. Por esto valoramos la importancia de este día y desde la ikastola queremos impulsar este día.


MAI. 08 | Bizkaiko Foru Aldundia\nBizkaiko Finantzetako Lurralde Kontseiluak erabaki du Udalkutxaren 2019ko 26 milioiko soberakina gordetzea. Kopuru hori udal bakoitzak Udalkutxaren 2020ko likidazioan ziur aski izango duen emaitza negatiboa gutxitzeko erabiliko da.\nMAI. 06 | Kongresua\nAPI. 29 | Bizkaiko Foru Aldundia\nAldundiak 'Bizkaia aurrera!' plana onetsi du, Covid-19aren krisiari aurre egiteko hamabi neurri dituena\nKrisia gehien pairatu duten pertsonengan eta sektoreetan finkatuta, planak 95,5 milioi euro emango dizkio lurraldeko ekonomiari zuzeneko inbertsioen eta zerga-pizgarrien artean, eta horrek 672 milioi euroko eragin ekonomikoa ekarriko du\nAPI. 28 | Bizkaiko Foru Aldundia\nEpealdiak malgutzen dira zergadunek zergen araudian ezartzen diren kenkariak eta beste onura batzuk errazago aplikatu ahal izateko\nAPI. 28 | BBB\nAPI. 27 | Bizkaiko Foru Aldundia\nAldundiak funtsezkotzat jotzen ditu bisitak eta etengabeko komunikazioa egoiliarren eta haien familien ongizate emozionala zaintzeko\nAPI. 27 | Eusko Jaurlaritza


LKS-ek eta Prospektiker-ek ikerketa bat egin dute Gipuzkoan lanaldi malgua ezartzearen inpaktu potentzialari buruz > LKS > Berriak\nLKS-ek eta Prospektiker-ek ikerketa bat egin dute Gipuzkoan lanaldi malgua ezartzearen inpaktu potentzialari buruz\n100 langileko enpresa batek 300 mila euro aurreztu ahal ditu urtean\nLKSek eta Prospektikerrek Gipuzkoan lanaldi malgua ezartzearen inpaktuari eta hori erakundeetan ezartzeko ereduari eta gidari buruz egindako azterlanaren emaitzak eman dituzte ezagutzera. Azterlana Gipuzkoako Foru Aldundiaren Berrikuntza, Landa Garapen eta Turismo Sailaren laguntzaz egin da, eta Estatu Batuetan eta Kanadan gai horri buruz egindako lanetan oinarritu da.\nDonostian aurkezturiko txostenaren arabera, Gipuzkoan lanaldi malgua ezarriz gero, 75.000 langilek (hau da, lana duten biztanle guztien % 25,9k) lanaldi malguko bi jardunaldi egin ahal izango lituzkete astean. Langile horietako bakoitzari esker, enpresak 3.516 euro aurreztuko lituzke urtean; alegia, ehun langile dituzten enpresek 352 mila euro aurreztuko lituzkete guztira.\nBestalde, urrutitik lan egiten duen langileak urtean 586 euroko onura lortzen du, garraio-gastuak eta beste gastu batzuk ekiditen dituelako. Gipuzkoa osoan bi lanegunetan ezarriz gero, 317 milioi euro aurreztuko lirateke, hau da, Gipuzkoako Foru Aldundiko Gizarte Politika Departamentuak 2014. ekitaldirako duen aurrekontuaren antzeko diru-kopurua (327 milioi euro).\nAzkenik, 1.515 tona CO2 atmosferara isurtzea saihestuko litzateke, auto gutxiago ibiliko bailirateke errepideetan. Gainera, ikerketaren arabera, zirkulazio-istripuen kopurua txikitu egingo litzateke (ehun bat istripu gutxiago; Gipuzkoako in itinere zirkulazio-istripuen %10 baino gehiago).\nLKSren eta Prospektikerren ikerketak azpimarratzen du duela 40 urte lan egiten genuen antzera lan egiten jarraitzen dugula, nahiz eta teknologia-alorrean aurrerapen oso handiak izan diren. Halere, lanaldi malgua edo urrutikoa lan egiteko modu berria da, konfiantzan eta erakundeen kultura berrian oinarrituriko arduradunaren eta kolaboratzailearen arteko barne harremana ulertzeko modu berria.\nLan egiteko modu berri horiek produktibitatea handi dezakete, eta enpresentzako, langileentzako eta, orokorrean, Gipuzkoako gizartearentzako aurrezte ekonomiko eta ez-ekonomiko handiak sor ditzakete.\nOnura garbi horiek gorabehera, lanaldi malguaren ezarpena espainiar Estatuan % 13 ingurukoa da, funtsean, erakundeetako kulturaren (presentzialismoa kontrolatzen oinarrituriko kulturaren) eta profesionalen lana edo errendimendua ebaluatzeko erabiltzen diren metodoen ondorioz, besteak beste.\nGipuzkoan, lanaldi malgua ezartzearen inpaktuari buruzko ikerketaren emaitza horietaz gain, erakundeetan lanaldi malgua ezartzeko Eredua ere aurkeztu da. Bertan adierazten denez, eskuarki gure erakundeak ez dira zerotik hasten ezarpen-prozesu hori ezartzen. Gaur egun, urrutitik lan egitea dakarten lan-prozesuak ditugu integratuta, nahiz eta, egia esan, horren berri ez izan. Zenbait lan-prozesutan, balio-kateko osagaiak integratuta daude eta urrutitik jarduten dute elkarlanean. Erakunde askok urrutiko lana egiten dute dagoeneko; izan ere, egoitza asko dituzte, lurraldean zehar banatutako erakundeak dira eta, orokorrean, konponbide teknologikoen erabilera-maila adierazgarria dute. Gainera, gure erakundeetako zenbait langile “urrutitik” aritzen dira: saltzaileak, zerbitzu teknikoko langileak, muntaketakoak, etab.\nGidan azaltzen den metodologiak honako helburu hau du: lan-modu berri hau arrakastaz ezartzeko faseak biltzea eta deskribatzea. Maximoen kontzeptu bati jarraituz, hori lortzeko garatu beharreko prozesu osoa jaso da. Baina erakunde guztiek ez dute zertan bide osoa egin, zenbait elementu garatuta izan baititzakete dagoeneko.


Herriko garapen iraunkorrerako Lezo 2030 Agenda osatuko du Udalak | Lezo.eus\nHerriko garapen iraunkorrerako Lezo 2030 Agenda osatuko du Udalak\nAipatu agendak udal politikak eta proiektuak Nazio Batuen Erakundearen Garapen Iraunkorreko Helburuekin (GIH) lerrokatzen ditu eta helburu du giza garapena bultzatzea gizarte, ekonomia eta ingurumenaren alorretan.\nJose Angel Sanchez Ingurumen eta Trantsizio Ekologikoko zinegotzi delegatuak jakinarazi duenez, Lezoko Udala Lezo 2030 Agenda prestatzen ari da, udal politikak eta proiektuak NBEren Garapen Iraunkorreko Helburuekin (GIH) lerrokatzeko.\nHorrela, Udalaren kudeaketa iraunkorrari balioa emango dion eta herritarrekiko konpromisoak gardenago egingo dituen Ekintza Plan bat izango duen Gipuzkoako lehen udalerrietako bat bilakatuko da Lezo. Horrez gain, Plan horren bitartez, herritarraren jarduerak modu zuzenagoan identifikatuko ditu, haien parte-hartzea sustatuz.\nSanchezen ustetan, horrek guztiak hobekuntzak ekarriko ditu lurralde eta ingurumen eremuetan, baita udalerriaren garapen ekonomiko eta sozialean ere.\nProzesuak fase desberdinak izango ditu: lehen fasea GIHen sentsibilizazio eta hedapen-kanpaina batekin hasiko da eta helburu izango du Lezoko Udaleko interes talde guztiak (herritarrak, udal-langileak, elkarteak, merkatariak, etab.) prozesuan parte hartu eta inplikatzea. Horretarako, hain zuzen, beren iritzia eskatu edota datozen urteetan Lezok izango dituen erronkak identifikatzen eta erabakiak hartzen parte har dezaten eskatuko zaie.\nIraunkortasunaren diagnostikoa egin ondoren, udal politika eta proiektu guztiak Lezoko ekonomia, gizarte eta ingurumen arloetako garapen estrategiekin lerrokatuko dituen Ekintza Plana garatuko da eta Plan hori udalbatzak onartu beharko du.\nIngurumenen eta Trantsizio Ekologikoko zinegotzi delegatuak adierazi du Alkatetzarentzat zein gobernu taldearentzat Lezo 2030 Agenda ilusioz beteriko erronka bateratu eta itxaropentsua dela. “Lezo 2030 Agenda parte hartuko dugun pertsona guztien ibilbide-orriaren baitan txertatu dugu jada, baita abian jarriko ditugun proiektu guztien baitan ere”, gehitu du.\nIraunkortasun-neurriak udal arlo guztietan zehar-lerro gisa txertatzeko lanean dabil Udala, baina Lezo 2030 Agendarekin bultzada bat eman eta aurrera egiten jarraitu nahi du, Lezo herri jasangarri gisa kokatzeko, modu horretara, lezoarrak, NBEk abian jarri zituen 17 garapen-helburuei erantzuna emateaz harro egon daitezen.\nUdalak, Eusko Jaurlaritzaren gidalerroei jarraituz, 18. helburu bat txertatuko du Lezo 2030 agendan, hizkuntza eta kultura aniztasuna sustatzen duena, hain zuzen.


Irudidun hiztegia (Hiztegiak) - Colección de libros\nIrudidun Hiztegia (Hiztegiak)\nAutor : Séverine Cordier,cynthia Lacroix,aztiri Itzulpen Zerbiztuak\nReseña del editor Amets egiteko, jolasteko, izendatzeko eta sailkatzeko hiztegi bizia bezain samurra. Irudidun hiztegi honen bitartez, hiru anai-arrebek eguneroko bizitzan ohikoak eta oinarrizkoak dituzten objektuak eta egoerak aurkezten dituzte. Hitzak modu argian lotzen dira bizitzaren irudiekin eta egoerekin. Maitasun handiz egindako marrazki alai eta goxoek hornitzen dute liburua.\nAlemania , Luces Y Cruces


Material bereziak edo aplikazio eremuak tratamendu berezia behar dute.\nOhiko indukziozko soldadura prozesuan erabilitako fluxua askotan piezaren korrosioa eta erredurak eragiten ditu. Fluxu inklusioek osagaien propietateak kaltetzea ere ekar dezakete. Gainera, atmosferan dagoen oxigenoa dela eta, piezaren koloreztapena gertatzen da.\nArazo horiek saihestu daitezke gas geldoaren edo hutsean puztutakoan. Gas geldoen metodoa oso ondo konbinatu daiteke berokuntza induktiboarekin, indukzio bidezko soldaduraren garaian gar irekirik ez baitago babesezko gasaren pean eta emariaren inguruko baldintzak hobeto kontrolatu daitezke.\nKategoriak Teknologiak Tags brazing, maiztasun handiko gas geldoen soldadura, indukziozko gas geldoen soldadura, indukziozko gas geldoen berogailua, indukziozko gas geldoen beroketa, indukziozko gas geldoen urtzea, indukziozko gas geldoen soldadura, gas inertea, gas geldoaren soldadura, gas geldoen soldadura prozesua, gas geldoaren berogailua, gas geldoen indukzio berogailua, gas geldoen indukzio bidezko beroketa, gas geldoen soldadura Post nabigazioa


Partner Tele.com Sp. o. o. SP. k. pratica e probabilmente Commenti sul forum SuperPracodawca.pl\nPartner Tele.com Sp. o. o. SP. k., pratica e stage\nSzukasz praktyk lub stażu w Partner Tele.com Sp. o. o. SP. k.? Soddisfare i guadagni e prawdziew opinioni e pratiche sul forum. Chcesz rozpocząć praktyki i wiedzieć jak na prawdę wygląda staż w Partner Tele.com Sp. o. o. SP. k.?\nHai visitato su uno stage, o pratiche w Partner Tele.com Sp. o. o. SP. k.?- per condividere le informazioni circa la forma di stipendio e pratiche si può aspettare quando si prende il pratica/stage in questo pradowacy. Pomoże to innym w decyzji o aplikacji na staż w Partner Tele.com Sp. o. o. SP. k.\nPost precedentePartner Tele.com Sp. o. o. SP. k., guadagniProssimo PostPartner Tele.com Sp. o. o. SP. k., reclutamento\nHAMMERMED Medical Polska Sp.z.o.o Spółka komandytowa, recensioni\nIKEA Industry Poland Sp. O. o. Ashland, o, guadagni\nJoiner International – Polonia SP. Z O.o.. z o.o., pratica e stage\nPodlaska Fabryka Okien i Drzwi "Witraz" SP. z o.o., Offerte di lavoro


Ma-ry, 32 y. o. ♀ Georgia , Tbilisi\nleqso, 34 y. o. ♀ Georgia , Tbilisi\ngvanca, 30 y. o. ♀ Georgia , Tbilisi\nMoNa25, 34 y. o. ♀ Georgia , Tbilisi


Leal eta Aleson dira lasterketa buru Otsaurteko erreferentzia igarota | Goierriko Hitza\nLeal eta Aleson dira lasterketa buru Otsaurteko erreferentzia igarotaBy Goierriko Hitza on 2012/07/14 in Kirola Aitor Leal, lasterketa burua, eta Imanol Aleson, bigarrena, Otsaurten:\nValdivielso eta Albizuri Lizarrustin\nGoierriko 2 Handiak proba Otsaurten:\nOtsaurten Aitor Leal irundarra igaro da lehenengoa 12:41ean, eta Imanol Aleson azkoitiarra bigarrena, 12:58an. Goierriko 2 Handietako partaideek ere Otsaurte gainditu dute eta Beasainera bidean dira. Korrikalariak banaka banaka ari dira kontrol guneetatik igarotzen. Eguraldi freskoa eta eguzkia tarteka izan dituzte gune honetan, baina 13:00ak aldera lanbroa hasi du. Beasainen, berriz, 2 Handietako korrikalariak pixkanaka helmugaratuz doaz. Javi Domingezek irabazi du gizonetan eta Silvia Trigerosek emakumeetan. Silvia Trigeros izan da emakume azkarrena 2 Handietan\nAitor Leal Zerainen da jada\nZorionak biharko partezhttp://goierri.hitza.info/files/2013/05/haizea-230x300.jpgHaizea irakurri gehiago » Guztiak irakurriEskelak Jose Antonio Irastortza\tItziar Zabaleta\tGuztiak irakurriBerriketan.info Viewing item 1 to 5 (of 5 items) Jon Olano posted an update 1 hour, 50 minutes ago\nAitor Manterola posted an update in the group Futbolsofatzen 3 hours, 36 minutes ago\n’Orain dela hamasei urte ere’ http://futbolmamia.com/orain-dela-hamasei-urte-ere/ Txapeldunen Ligako gaurko finalari begiratu berezia. Aitor Manterola posted an update in the group Futbolsofatzen 14 hours, 17 minutes ago\nJon Fernandez posted an update 16 hours, 37 minutes ago\nJon Fernandez posted an update 16 hours, 50 minutes ago


Ezagutza eza | Kirol berriak\nTxirrindulari profesionala izan nintzen denbora apurrean atentzioa eman zidan nire taldekide askok euren aurkariekiko zuten ezagutza eza. Gehienak ziklista oso onak ziren, karrerak irabazi edo lehiatzen zituzten horietakoak eta askotan izaten ziren esprinten batean karrera erabaki beharrean edota ihesaldietan murgilduta. Hotelean, beste ziklistekin bat egiten genuenean, nik gehientsuenak ezagutzen nituen, eta ez soilik zizklistak, baita euren palmares edo ezaugarriak ere. Ezinbestekoa iruditzen zitzaidan, are gehiago euren kontra aritu behar banuen, baina, tamalez, ez zen hori nire arazoa izan. Bai ordea, nire taldekideena eta ez zitzaidan buruan sartzen nolatan ez ziren gehiago arduratzen aurkariak ezagutu edota sasoian ziren jakiten.\nUste dot Chris Anker Sorensen sail horretako ordezkaria dela, bere eginkizuna ondo bete baina aurkariak ezer gutxi ezagutzen dituen horietarikoa. Sierra Nevadan gora izan duen jokabideak hala erakusten du, ez du Dani Moreno ezagutzen. Ez zekien Burgosko itzulian Cluniako gainean gailendu zela, eta ezta udaberrian, Flecha Wallone gogorrean zortzigarren izan zela ere. Pentsatuko zuen aldian aldian baino irabazten ez duen morroia dela (egia da) eta nahiz eta buruan tira eta tira aritu, menderatuko zuela esprintean. Larrutik ikasi du ez dela horrela.\nThis entry was posted in Txirrindularitza, Xabier Usabiaga on 23 August, 2011 by .\n← Xabier Euzkitze Katusha espainiarretatik bizi da →


Shell petrolio-enpresak 1.500 milioi dolar ordaindu beharko ditu Nigerreko deltaren komunitateak kutsatzeagatik | Consumer\nShell petrolio-enpresak 1.500 milioi dolar ordaindu beharko ditu Nigerreko deltaren komunitateak kutsatzeagatik\nInguruko herriek urteetan zehar borrokatu dute konpainiaren kontra bidezko konpentsazioa lortzeko\nNigeriako auzitegi batek 1.500 milioi dolarreko isuna (1.200 milioi eurotik gorakoa) berretsi dio Shell petrolio-konpainiari, Nigerreko Delta inguruan bizi diren tokiko komunitateei eragiten dien kutsaduragatik, “The Guardian” egunkari britainiarraren arabera.\nIjaweko (hego-ekialdea) biztanleek hamar urte baino gehiagoz egindako eskarien emaitza izan da epaia, eta konpainiaren aurka borrokatu da bidezko konpentsazioa lortzeko. Inguruko biztanleek behin eta berriz salatu zuten Shell hondakin poluitzaileak isurtzen ari zela Nigerreko Delta eskualdeko ibaietan.\nSalaketa horien aurrean, Royal Dutch Shell-ek argudiatu zuen isuri horietako asko “langile batzuek egiten dituzten sabotajeek eragin zituztela, petrolioa lapurtu eta nazioarteko sindikatu kriminalei saltzeko”.\nSalaketa horien ondoren, Port Harcourt hiriko epaitegi batek, eremu kutsatuetatik hurbil dagoen batek, 2004. urtean erabaki zuen konpainiak 1.200 milioi euroko isuna ordaindu behar zuela. Isuna aste honetara arte ezin izan da ordaindu petrolio-ontziak jarritako apelazioengatik, eta behin ezetsita. Shell-en esanetan, “oraindik ere badauzkate nahikoa argudio apelatzeko”.\nDelta kutsadura Níger-eu